Alegzandra/wili-2018-roplus huggingface dataset:
Pēc tautas skaitīšanas datiem 2010. gadā štatā bija 3 831 074 iedzīvotāju. Lielākā reliģiskā konfesija ir katoļi (14%). Dažādas protestantu konfesijas sastāda 30%, mormoņi- 5% iedzīvotāju. Pēc socioloģiskās aptaujas datiem 2009. gadā 24,6% Oregonas iedzīvotāju nesaista sevi ne ar vienu reliģiju, kas ir augstākais rādītājs starp visiem ASV štatiem.

'Southwestern Advantage' publicē un izplata izglītojoša satura grāmatas, programmatūru un abonēšanas vietnes. Galvenais produkts 'Southwestern Advantage' ir virkne izglītojošu rokas grāmatu, kas paredzēti skolas vecuma bērniem. Produktu līnija ietver arī programmatūru, kas palīdz sagatavoties augstskolai ar dažādiem mācību materiāliem.

Zobenzivis pavasarī un vasarā nārsto siltajos ekvatoriālajos ūdeņos: Atlantijas okeānā Sargasu jūras dienviddaļā, kur ūdens ir apmēram 23°C, bet Klusajā okeānā siltākos ūdeņos, apmēram 24°C vai siltākos. Zobenzivīm raksturīgs nārsts pa daļām. Mātīte izlaiž ikrus, bet tēviņš pieņus. Nārsta laikā var novērot zobenzivju pārus, kas uzturas kopā. Ikri peld ūdens virsējā slānī līdz 75 m dziļumam un ir 1,6—1,8 mm lieli, kāpuri pēc izšķilšanās ir apmēram 4 mm gari. Sasniedzot 10 mm garumu, zobenzivīm jau ir labi attīstījies to garais zobens. Uzskata, ka zobenzivis kopumā nedzīvo ilgāk par 9 gadu vecumu, lai gan vecākā zināmā zobenzivs mātīte ir bijusi 16 gadus veca, bet tēviņš 12 gadus. Zobenzivij ir grūti noteikt tās vecumu, tā kā tām nav zvīņu, tās vecumu nosaka pēc spuras staru gredzeniem.

Dižciltīgie tika uzskatīti par pirmsenču tiešajiem pēctečiem. Viņi dzīvoja tonkonanās, kamēr vienkāršie ļaudis dzīvoja bambusa būdās "banua". Vergi dzīvoja būdiņās, kas bija saceltas ap to īpašnieka tonkonanām. Vienkāršie ļaudis varēja precēties ar jebkuru, bet dižciltīgi parasti precējās ar ģimenes locekļiem, lai saglabātu savu statusu. Dažreiz dižciltīgie precējās arī ar kaimiņtautu dižciltīgajiem. Vienkāršajiem ļaudīm un vergiem bija liegts rīkot nāves svētkus. Neskatoties uz tuvo radniecību un statusa pārmantojamību, pastāvēja zināma sociālā mobilitāte, jo laulība vai izmaiņas materiālajā stāvoklī varēja izmainīt indivīda statusu sabiedrībā. Bagātība tika vērtēta pēc īpašumā esošo ūdensbifeļu skaita.

Dziesmas arī muzikālā ziņā ir līdzīgas to mākslinieku, kam tās veltītas, mūzikai. Asajā albuma vadošajā singls "Desire", piemēram, dzirdami Bo Didlijam raksturīgie piesitieni. "Love Rescue Me" (kurā dzied arī tās līdzautors Bobs Dilans) un dziesmas "I Still Haven't Found What I'm Looking For" (kas ierakstīta kopā ar pilnu baznīcas kori) ir gospeļi. "When Love Comes to Town" ir blūza dziesma, kurā piedalās B.B. Kings gan ar ģitāru, gan savu balsi.
Tuksneša kārpcūka ir masīvi veidota cūka, kurai raksturīgs dzimumu dimorfisms: tēviņi ir ievērojami lielāki nekā mātītes, kā arī sugai raksturīgās kārpas (ādas sabiezinājumi) uz sejas ir daudz lielākas un izteiksmīgākas tēviņiem, arī ilkņi tēviņiem ir garāki un masīvāki. Ķermeņa garums ir 100—145 cm, augstums skaustā apmēram 50 cm, svars 45—130 kg. Kārpcūkai ir masīva, liela un nedaudz saplacinātas formas galva. Jaunās kārpcūkas ir līdzīgas pieaugušajiem īpatņiem, bet to kārpas ir mazākas un tām nav ilkņu, kuri sāk lēnām augt tikai pēc dzimumbrieduma sasniegšanas. Lielākā daļa tuksneša kārpcūku ir brūnas (gan tumšākas, gan gaišākas) ar īsu, asu, reti augošu matojumu. Garāks matojums jeb krēpes (abiem dzimumiem) aug uz muguras un kakla aizmugures. Reizēm krēpes ir gaišākas nekā pārējais ķermenis.

Neraugoties uz Vāgnera vispārējo nepatiku pret Rīgas mūzikas dzīvi, piemēram, grāmatā "Mana dzīve" komponists par to izsakās pozitīvi. Tas izpaudās arī Baireitas teātra arhitektoniskajā veidojumā, kur redzamas konsekventas līdzības ar Rīgas (Pilsētas) teātra uzbūvi. Tomēr īpaši Rīga veicināja mitoloģisko tēlu izmantojumu Vāgnera operās, arī citos darbos, kā "Krusts pie Baltijas jūras", kur parādās tādi dievību tēli kā Pīkols, Pērkons un Potrimps. Šajā laikā vācu avīzes aktīvi interesējas par vēstures pētīšanas sēdēm un Kurzemes literatūras un mākslas biedrības sanāksmēm, kas noteikti varēja iespaidot komponista interesi par vēsturi.

Bieži balva tiek pasniegta hokejistiem, kas atgriezušies pēc nopietnām traumām vai vienkārši atgriezušies hokejā pēc ilgāka pārtraukuma. Katrs hokejists šo balvu var iegūt tikai vienu reizi karjeras laikā.

Kalliope, arī 22 Kalliope ir asteroīds ar diametru apmēram 166 km, atrodas asteroīdu joslā, pieder M tipa asteroīdu grupai. Kalliopei ir neliels pavadonis – Linuss.

No 1995. gada 3. februāra līdz 1995. gada 21. decembrim bijis Latvijas Veselības aizsardzības valsts ministrs Māra Gaiļa valdībā. 1995. gadā iestājies savienībā "Latvijas Ceļš", bijis 6. Saeimas un 7. Saeimas deputāts (bija "Latvijas Ceļa" 7. Saeimas vēlēšanu kampaņas vadītājs, bet pats netika ievēlēts un otro reizi Saeimā nokļuva, ieņemot Anatolija Gorbunova vietu, kad tas kļuva par ministru Viļa Krištopana valdībā). 7. Saeimā bija Finanšu ministrijas parlamentārais sekretārs. Kandidējis arī 8. Saeimas vēlēšanās, tomēr "Latvijas Ceļš" tajās nepārvarēja 5% barjeru un P. Apinis netika ievēlēts.

2009. gada septembrī P. Kozmuss laboja savu personisko rekordu, paceldams nacionālo rekordu līdz 82,58 m. Nedaudz vairāk kā pēc mēneša viņš negaidīti paziņoja par sportista karjeras beigām. 2010. gadā P. Kozmuss atgriezās profesionālajā sportā un 2011. gada Pasaules čempionātā Tegu izcīnīja bronzas medaļu. 2012. gada vasaras olimpiskajās spēlēs viņš izcīnīja sudraba medaļu.

Konvencija par bioloģisko daudzveidību ir globāla mēroga starpvalstu līgums, kas parakstītājvalstīm uzliek par pienākumu aizsargāt "daudzveidību sugas ietvaros, starp sugām un starp ekosistēmām".
Alīta ir Lietuvas patriota Roma Kalantas (Romas Kalanta, 1953—1972), futbolista Židrūna Karčemarska (Žydrūnas Karčemarskas, 1983), cīkstones Živiles Raudonienes (Živilė Raudonienė, 1982) un futbolista Gintara Staučes (Gintaras Stauče, 1969) dzimtā pilsēta.

Dati no Starptautiskās lidostas "Rīga" meteoroloģiskās novērojumu stacijas. Kamēr ir redzams šis paziņojums, dekāžu un diennakts nokrišņu informācija var būt neprecīza.

9. maijs — Juglā, Strazdumuižas teritorijā, tika atklātas Neredzīgo darba patversmes pirmās ēkas, tādējādi aizsākot neredzīgo un vājredzīgo praktisku profesionālās rehabilitācijas darbu. Tā bija pirmā šāda veida iestāde Baltijā. Šis datums tiek uzskatīts arī par Neredzīgo pansionāta dibināšanas dienu.

Grupu izveidoja Agnese Rakovska (vokāls) ar savu tēvu Aivaru Rakovsku (ģitāra), kas pirms tam ir spēlējis grupā Bastards. Tiem pievienojas Edgars Viļums (bungas) un vēlāk arī Kristaps Ērglis (basģitāra). Plašākai auditorijai grupa sevi pieteica 2008. gada Eirodziesmā konkursā, kurā ar dziesmu — Bye — bye ieguva 4. vietu. Tāpat arī 2009. gada Eirodziesmā ar dziesmu "Call Me Any Time You Need A Problem" tika iegūta 4. vieta.

2004.-05. gada sezona, kurai vajadzēja būt pirmajai viņa karjerā, nenotika lokauta dēļ, tādēļ nākamajā gadā cīņā par Kaldera balvu Ovečkinam bija jācīnās ar 2005. gada NHL drafta pirmo numuru kanādieti Sidniju Krosbiju. Balvu Ovečkinam izdevās izcīnīt. 2007.-08. gada sezonā viņš ieguva Arta Rosa balvu, Morisa Rišāra trofeju, Harta balvu, kā arī Lestera Pīrsona balvu.

Spānijas autonomie apgabali (spāņu: Comunidad Autónoma) ir Spānijas Karalistes pirmā līmeņa politiskais iedalījums, kas izveidots saskaņā ar Spānijas konstitūciju. Konstitūcijas otrais pants atzīst visu "reģionu un tautību" tiesības uz pašpārvaldi un pasludina "Spānijas nācijas nesaraujamo vienotību."

Tieši pēc 10 gadiem misters Bīns uzsāka triumfālo gājienu britu televizoru ekrānos. Vēl pēc 5 gadiem kritiķi jau Atkinsonu dēvēja par "jauno Čaplinu" un par galveno Apvienotās Karalistes komisko eksporta produktu. Zīmīgi, ka lielāko daļu savu agrīno "tualetes" joku komiķis pārnesis uz lielo ekrānu. Lielākoties tie patiešām ir smieklīgi, un mūsdienās kritiķi ieturēti dod priekšroku to saukt par "fizioloģisko humoru".

1966. gada PSKP 23. kongresā partijas Prezidijs atkal kļūst par Politbiroju un partijas Pirmais sekretārs Brežņevs par Ģenerālsekretāru, tādējādi kļūstot par „pirmo starp vienlīdzīgajiem”.

Pēc Vērmahta iebrukuma Otrā pasaules kara laikā Latvijas PSR Tautas komisāru padome darbojās Krievijas PFSR teritorijā. Pēc Otrā pasaules kara beigām 1946. gadā to pārdēvēja par Latvijas PSR Ministru padomi.

Erzji ir Krievijas Pievolgas reģionā dzīvojoša somugru tauta. Viena no Mordvijas Republikas pamattautām, dažkārt tiek uzskatīta par mordviešu etnisko grupu. Runā erzju valodā. Kopskaits tiek lēsts ap 517 tūkstošiem, no kuriem tikai ap trešdaļu dzīvo Mordvijā, galvenokārt tās austrumu daļā — Suras kreisajā krastā, bet pārējie — sporādiski plašā reģionā gar Volgu un citur Krievijā. Erzju etniskā grupa šokši, kas apdzīvo Teņguševas apkārtni Mordvijā (ap 10 000 cilvēku), dažkārt tiek uzskatīti par atsevišķu etnosu.
Pēc Ivana IV karagājiena uz Kazaņu 1540. gados erzju augstmaņi zvērēja uzticību Maskavas kņazam. Erzju zemes nonāca krievu muižnieku un klosteru īpašumā, kas intensīvi līdz tam savas tradicionālās reliģijas piekopušās tautas sāka pievērst pareizticībai. Erzji plaši piedalījās vairākos dumpjos, tajā skaitā Viltusdmitrija I un Pugačova vadībā. Sākot no 17. gadsimta, erzji pārceļas uz zemēm austrumos no Volgas un jau 18. gadsimtā plaši apdzīvoja Samaras, Ufas un Orenburgas guberņas. Vēsturiskajā teritorijā palikušie tika ar varu kristīti un intensīvāk kā jaunajās teritorijās pārkrievoti.

"Gotfrīds, 21. Vācu ordeņa mestris, tapa ievēlēts kaŗa laikā ar Rīgas biskapu. No ārējiem ienaidniekiem tad bija pilnīgs miers, bet iekšējie kaŗi starp ordeni un biskapiem nevarēja tik drīzi beigties. Šā mestŗa laikā, kuŗš valdīja 8 gadus, par Rīgas virsbiskapu, 4. pēc skaita, bija Šverinas grāfs Jānis".

Dziesmas "Angel of Harlem", "Love Rescue Me" un "When Love Comes to Town" tika ierakstītas "Sun Set" studijā Memfisā, kur savu mūziku ir ierakstījuši Elviss Preslijs, Rojs Orbisons, Džonijs Kešs un citi.

Savojas grāfs Amadejs VI organizēja pirmo krusta gājienu Bizantijas atbalstam pret Osmaņu impēriju. Viņam izdevās turkus padzīt no visām teritorijām Eiropā, izņemot Galipoli pussalu.

Antikitiras mehānisms ir sens analogais dators un Saules sistēmas modelis, kuru izmantoja, lai prognozētu astronomiskās pozīcijas un aptumsumus kalendāram un astroloģiskiem mērķiem, kā arī olimpiāžu ciklu noteikšanai.

fon Štarks (von Stark) Johans Augusts (1741-1816) ar Tempļa ordeņa vārdu Archimedes ab Aquila fulva. Teologs, filosofs, lingvists. Studējis Getingā, kur uzņemts franču militārajā ložā (1761). Austrumu valodu skolotājs Sv.Pēterburgā (1763-65 un 1768-69). Bibliotekārs „Bibliothèque royale” Austrumu rokrakstu nodaļā Parīzē (1765-66). Izveidojis savu klerikālo sistēmu brīvmūrniecībā „Tempļa bruņinieku klerikāts”, kas balstīta uz slepeniem pirmskristiešu (eseniešu) aktiem, kurus Tempļa ordenim 11.gs.nodevuši Sīrijas kristieši. Sv.Pēterburgas kapitula „Fēnikss” dibinātājs (1768-69) un prezidents. Teoloģijas profesors Karaļauču universitātē un ģenerālsuperintendants (1769-77). Jelgavas akadēmiskās ģimnāzijas „Academia Petrina” filosofijas profesors (1777-1781). Jelgavas ložas „Zu den drey Gekrönten Schwerdtern“ brālis (1777-1781). Galma mācītājs Darmštatē (1781-1816).

Mazsārcene ir apdzīvota vieta Talsu novada Vandzenes pagastā. Izvietojies pagasta dienvidrietumos 8 km no pagasta centra Vandzenes, 11 km no novada centra Talsiem un 133 km no Rīgas. Apdzīvotā vieta izveidojusies ap bijušās Mazsārcenes (Neuhof) pusmuižas centru.

Īslaicīga stagnācijas saglabāšana. Par Brežņeva pēcteci kļūst Kiriļenko. Taču viņš bija trīs mēnešus vecāks par Brežņevu un viņa nākšana pie varas neapmierinātu pārējos ilggadīgos partijas vadītājus.

Jānis Domburs vairākkārt iesaistījies politiskos procesos ne vien kā žurnālists, bet paužot arī savu viedokli par notiekošo, bijis viens no redzamākajiem dalībniekiem vairākās akcijās pret valdības un Saeimas darbību (spilgtākais piemērs — Lietussargu revolūcija 2007. gadā).
Bangaras forts (hindi: भानगढ़ दुर्ग) ir 17. gadsimtā celts forts, kas atrodas Radžastānas reģionā, Indijā. Apkārt fortam ir izveidojies Bangaras ciems, kas vēlāk tika pamests. Būve ir iespaidīgs pamestu ēku kopums, kura lielākā daļa ir saglabājusies līdz mūsdienām. Pie Bangaras forta ir novietota zīme, kas brīdina, ka atrašanās tā teritorijā pēc saulrieta un pirms saullēkta ir stingri aizliegta. Par šīs zīmes izvietošanas iemeslu tiek uzskatīta spoku aktivitāte forta un ciema apkārtnē.

Teritorija ir Austrālijas īpašums un tiek pārvaldīta no Kanberas ar Tieslietu departamenta starpniecību. Vairākās salās tiek uzturētas automātiskās meteoroloģiskās stacijas un vienīgā apdzīvotā sala ir Vilisa sala, kurā kopš 1921. g. atrodas meteoroloģiskā stacija ar 3-4 cilvēku personālu.

Toradži izpilda dejas dažādu rituālu laikā, visbiežāk bēru ceremonijās. Šīs dejas domātas, lai izteiktu skumjas, izrādītu godu un pat uzmundrinātu aizgājēju, jo viņam būs jāveic ilgs ceļš, lai nonāktu mirušo valstībā. Vispirms grupa vīriešu izveido apli un monotoni dzied visu nakti, godinot mirušo (šo rituālu sauc Ma'badong). Daudziem toradžiem šī ir vissvarīgākā bēru ceremonijas daļa. Otrajā bēru dienā tiek izpildīta kareivju deja Ma'randing, lai slavinātu nelaiķa drosmi dzīves laikā. Deju izpilda vīrieši ar zobeniem, lieliem bifeļādas vairogiem un ķiverēm, kurām piestiprināti bifeļu ragi, kā arī citiem atribūtiem. Šī deja ievada procesiju, kurā mirušais no rīsu šķūņa tiek pārnests uz bēru norises vietu. Bēru laikā vecākās sievietes, tērpušās no putnu spalvām darinātos kostīmos un dziedādamas poētisku dziesmu, dejo deju Ma'katia, atgādinot par to cik dāsns un uzticams bijis aizgājējs. Pēc bifeļu un cūku nokaušanas asiņainā ceremonijā, grupa zēnu un meiteņu, plaukšķinot, veic jautru deju Ma'dondan.

Savu solokarjeru viņa uzsāka, izpildot somu hita "Levoton Tuhkimo" kaverversiju, kuru Lēna pārsauca par "Rahutu Tuhkatriinu". Kad singls iekļuva Igaunijas topu pirmajās vietās, Mari Lēna laida klajā savu albumu Rahutu Tuhkatriinu, kura producents un dziesmu autors bija Svens Lehmuss.

Pēc 1971. gada aprīļa PSKP 24. kongresa Brežņevs stabili atvirza Kosiginu uz otro plānu un ir pietiekoši spēcīgs, lai Politbirojā ieceltu savus atbalstītājus – Ščerbicki, Kulakovu un Kunajevu. Politbirojā izveidojas jauns triumvirāts – Brežņevs, Mihails Suslovs un bijušais Brežņeva vietnieks Andrejs Kiriļenko, kurš ieņem aizvien svarīgākus amatus. Viņam arī izdodas no amatiem atcelt un no Politbiroja izslēgt Ukrainas PSR vadītāju Pjotru Šeļestu un Krievijas PFSR premjerministru Genādiju Voronovu. Taču Mihails Suslovs ir pietiekoši spēcīgs, lai nepieļautu visas varas koncentrēšanos Brežņeva rokās.

Viņš ir labi pazīstams arī ar savām spēcīgu un veselīgu tēlu gleznām, kā Smejošais kavalieris (1624). Halsa mierīgākie vēlīnākie darbi ir pielīdzināmi viņa laikabiedram Rembrantam.

Ekspedīcijas pirmā gada atbalsta Ziemeļu bāze tika ierīkota nelielajā Vinterailendas salā Argentīnas salu arhipelāgā. Tas bija daudz tālāk ziemeļos, nekā sākotnēji tika plānots, jo problēmas ar kuģa Penola papilddzinēju neļāva kuģot tālāk uz dienvidiem.
Pēc atgriešanās dzimtenē 1803. gadā kļuva par Rūjienas luterāņu draudzes mācītāju, tad par Ērgļu draudzes mācītāju (1806-1814), tad atkal atgriezās Rūjienā, kur nokalpoja līdz 1842. gadam. Vecumdienas pavadīja Blusu muižā pie Cēsīm, kur nodarbojās ar valodniecību.

Austrālāzijas sarkanrīklīšu ģintij pieder vienas no krāšņākajām Austrālāzijas mušķērāju dzimtas sugām. Tie ir nelieli putni ar kompaktu, apaļu ķermeni, kas vizuāli saplūst kopā ar lielo, apaļo galvu. Lai arī daļai sugu ir neuzkrītošs, pelēcīgs, melns vai melnibalts apspalvojums, lielākā daļa šajā grupā ir spilgta un krāsaina, šiem putniem ir raksturīgas koši sarkanas krūtis, kas kontrastē ar to melnajām mugurām un galvām.

Valsts apvērsums Sīrijā gāza militāro diktatoru Adibu Šišakli un atjaunoja parlamentāro demokrātiju Sīrijas Republikā, Prezidenta amatā tika atjaunots prezidents Hašims el Atāsī.

BEAM ir veidots no divām metāla starpsienām, alumīnija struktūras un daudziem elastīgiem slāņiem, kurus atdala iekšējo ierobežotāju un kameru sistēma. Slāņi izgatavoti no dažādiem materiāliem, piemēram, vinila polimēra, oglekļa šķiedrām, kevlara. Modulim nav iluminatoru un tas nav paredzēts dzīvošanai. Tā masa ir 1413 kg. Saliktā stāvoklī tas ir cilindra formā 2,16 m augstumā un 2,36 m diametrā. Izplestā stāvoklī BEAM ir 4,01 m augstumā un 3,23 m diametrā. Tā iekšējais tilpums ir 16 m³.

Lai piesaistītu vistas uzmanību, gailis reizēm tai dejo apkārt. Dejas laikā tas nolaiž spārnu, kas atrodas vistas pusē. Gailis dejo tik ilgi, līdz vista atsaucas aicinājumam, tad gailis uzkāpj vistai uz muguras un sapārojas.

Krievciema pils (latīņu: Villa Ruthenorum, vācu: Russchendorp, Russendorf) bija Rīgas arhibīskapijas vasaļu nocietināta muižas pils Aiviekstes kreisajā stāvkrastā pie upes brasla. 17. gadsimtā tā atradās pie Zviedru Vidzemes un Inflantijas vaivadijas robežas. Mūsdienās Krustpils novada ziemeļos bijušās pils vietā atrodams vien neliels uzkalniņš.

Džoana Aleksandra Rozenberga (angļu: Joan Alexandra Rosenberg; dzimusi Molinska (Molinsky) 1933. gada 8. jūnijā, mirusi 2014. gada 4. septembrī), pazīstama kā Džoana Riversa (Joan Rivers), bija amerikāņu aktrise, komiķe, rakstniece, producente, televīzijas raidījumu vadītāja.

Auseklis Veģis (1903—1973) bija latviešu botāniķis, augu fiziologs, Latvijas Universitātes docents. Viens no 1944. gada 17. marta Latvijas Centrālās padomes memoranda parakstītājiem.

Triana Park EP ir pirmā grupas sadarbība ar igauņu producentu Ago Teppand. Albumā iekļautas arī divas dziesmas, kuras producēja Jānis Fakts Šmēdiņš, kas plašāk zināms, kā hiphop mūzikas pārstāvijs Latvijā. Albums tika ierakstīts pēdēja gada laikā, kad grupa atgriezās no ceļojuma pa Amerikas Savienotajām Valstīm un Kanādu, kur piedalījās mūzikas konferencēs. Pirmais EP singls Iron Blue tika izdots šī gada maijā un dziesmas video tapa sadarbībā ar Ivaru Burtnieku.
No 1995. gada decembra līdz 2003. gada septembrim Jupitera sistēmu pētīja kosmiskā zonde „Galileo”. Šajā laikā zonde 6 reizes satuvinājās ar Ganimēdu (minimālais attālums — 261 km) un pārraidīja daudz vērtīgas informācijas. Konkrēti, „Galileo” atklāja Ganimēda magnetosfēru. Pateicoties „Galileo” datiem, ir izdevies samērā precīzi izveidot pavadoņa iekšējās uzbūves modeli.

Sensors (no latīņu: sensus, "sajūta") jeb devējs ir mērpārveidotājs vai ierīce, kas tieši uztver mērījamo lielumu (piemēram, spiedienu, temperatūru, deformāciju, spriegumu, gaismas daudzumu, vielas stāvokli) un veido tā vērtībām atbilstošu signālu virkni.

Kātiņš: bālgani pelēcīgs vai dzeltenīgs, ar baltu, vēlāk dzeltējošu lēverainu gredzenu, virs tā viegli zvīņains, pie pamatnes nedaudz paresnināts. Garums līdz 12 cm, resnums 0,5—2 cm. Bieži tārpains.

Mohandass Karamčands Gandijs (dēvanāgarī: मोहनदास करमचन्द गांधी, gudžaratu: મોહનદાસ કરમચંદ ગાંધી, angļu: Mohandas Karamchand Gandhi; dzimis 1869. gada 2. oktobrī, miris 1948. gada 30. janvārī), saukts arī Mahatma Gandijs, bija Indijas politiskais un garīgais līderis, kā arī Indijas neatkarības kustības vadītājs. Viņš bija arī indiešu politiķis, jurists, domātājs, viens no Indijas nacionālās atbrīvošanās kustības iedvesmotājiem un ideologiem, kura izveidotā nevardarbīgās pretošanās koncepcija satjagraha (sanskritā: सत्याग्रह - satyāgraha) 20. gadsimta vidū ietekmēja koloniālisma izzušanu visā pasaulē.

Tomēr līdz pat sešdesmito gadu vidum Meks neapjauš, ka tieši nelielajiem dokumentālajiem kadriem – “skicēm”, kas nav ne iestudētas, ne iepriekš paredzamas, būs vislielākā vērtība filmētāja turpmākajos kino projektos. Tikai 1967. gadā Jons pirmo reizi izrāda daļu sava pirmmateriāla un pievēršas atsevišķo kadru montāžai. Meka daiļrade nosacīti iedalāma dokumentēšanas jeb nepārtrauktas filmēšanas un neapstrādāta materiāla arhīva papildināšanas posmā un mērķtiecīgākajos montāžas gados, kad viss daudzu gadu garumā safilmētais no intīma mājas video kļūst par kinodarbu, kas liekams uz publiskā ekrāna. Jāsaka, ka Jons Meks bija nokļuvis vidē, kas bija pateicīga šādas formas kino – Ņujorkas avangarda epcentrā, kur rokas stiepiena attālumā ir gan Endijs Vorhols, gan Joko Ono un pārējie no netkarīgo mākslinieku apvienības Fluxus, starp kuras dibinātājiem, starp citu, arī ir kāds lietuvietis – Jurģis (Džordžs) Mačūns (Jurgis (George) Mačiūnas).

Litlamerika III vai Vestbeisa (West Base; pretēji Īstbeisai Stoningtonas salā) tika ierīkota 1940. gadā 6 jūdzes uz ziemeļiem no vecās bāzu vietas. Ledus gabals, uz kura atradās stacijas paliekas, 1963. gadā atdalījās no šelfa ledāja un tika aiznests jūrā.

Doraemon (japāņu: ドラえもん) ir japāņu mākslinieka Fudzio Fudziko veidota zinātniskās fantastikas žanra mangas sērija par robotkaķi Doraemonu, kurš ir ceļojis laikā no 22. gadsimta, lai palīdzētu zēnam Nobitam Nobi. Pirmo reizi manga Doraemon tika publicēta 1969. gadā vairākos žurnālos. To beidza publicēt 1996. gadā. Balstoties uz šo mangu, ir izveidotas arī videospēles, pilnmetrāžas filmas un īsfilmas.
2008.-2010. gadā trenējis Olimps/RFS komandu. Spēlētāja karjera laikā spēlējis Bredas "NAC" un Vālveikas "RKC" klubos. Kā treneris strādājis Kazahstānā, Katarā un Lietuvā.

Comenius skolēnu individuālā mobilitāte — 2 (2 skolēni no Slovēnijas no 23.09.2013. līdz 23.11.2013. mācījās Neretas Jāņa Jaunsudrabiņa vidusskolā);

Luija Filipa I un viņa valdības nespēja un nevēlēšanās veikt liberālas reformas, uz kurām bija radušās cerības pēc 1830. gada Jūlija revolūcijas, izraisīja 1847. gada krīzi. Trūkums radīja tautā neapmierinātību pret karali. 1848. gada 22. februārī Parīzē sākās demonstrācijas pret karaļa varu — sākās Februāra revolūcija. Luijs Filips 24. februārī atteicās no troņa un bēga uz Lielbritāniju kā misters Smits un palika tur līdz savai nāvei 1850. gada 26. augustā. Pēc karaļa gāšanas Francijā pasludināja Otrās republikas izveidošanu.

Ostrohas rajons (ukraiņu: Острозький район) ir Ukrainas Rivnes apgabala administratīvā iedalījuma vienība. Robežojas ar Rivnes apgabala Zdolbuņivas un Hoščas rajoniem, Hmeļņickas apgabala Bilogorjas, Izjaslavas un Slavutas rajoniem, Netšinas pilsētu, kā arī Ternopiļas apgabala Šumskas rajonu.

2014. gada vasarā pievienojās Rīgas "Dinamo", taču jau 2014. gada 19. decembrī līgums ar hokejistu tika lauzts. Vien divas dienas vēlāk viņš pievienojās HK Soči rindām.

Līci atklāja un aptuveni nokartēja 19. gadsimta sākuma britu un amerikāņu roņu mednieki un sauca to par Elefantbeju (Elephant Bay) pēc tā piekrastē mītošajiem jūras ziloņiem vai Megija līci (Maggys Cove). 1935. gadā līci atkārtoti nokartēja Discovery International ekspedīcija un pārdēvēja to pēc asociācijas ar Hāfmūnas salu. Kopš 1953. gada Hāfmūnas salā darbojas Argentīnas polārstacija Kamara.

Mailija Sairusa (angļu: Miley Cyrus; dzimusi Destenija Hopa Sairusa (Destiny Hope Cyrus) 1992. gada 23. novembrī Našvilā, Tenesī štatā, ASV) ir amerikāņu dziedātāja, aktrise un dziesmu autore. Sairusa ir vairāk pazīstama kā Mailija Stjuarta/Hanna Montana Disney kanāla seriālā "Hanna Montana".

Pēc 2012. gada sezonas Katusha zaudēja savu UCI World Tour licenci, lai arī tās sastāvā bija 2012. gada čempions Hoakims Rodrigess un komandu vērtējumā tā ierindojās otrajā vietā. 2013. gada 15. februārī Sporta Arbitrāžas tiesa atzina Team Katusha apelāciju pret UCI lēmumu nepiešķirt WorldTour licenci par pamatotu. UCI bija jāpieņem lēmums piešķirt 19. licenci vai atņemt to kādai no esošajām ProTeam komandām. 18. februārī UCI apstiprināja, ka tā pieļaus 19 komandas šī gada WorldTour sacensībās.

1933. gadā beidzis Rīgas Skolotāju institutu. 1934.—1935. gadā bijis LU Matemātikas fakultātes students. Trīsdesmito gadu beigās strādājis par skolotāju Slokā.

No 12. gadsimta zināma Brumovas pils. Ilgu laiku apdzīvotā vieta atradās Habsburgu impērijas sastāvā. No 1918. gada — Čehoslovākijā. 1964. gadā izveidoja Brumovu-Bilnici, apvienojot Brumovas un Bilnices ciemus, 1965. gadā tai piešķīra pilsētas tiesības. Kopš 1993. gada — Čehijā.
Pēc 1995. gada 14. maija referenduma baltkrievu valoda zaudēja savu vienīgās valsts valodas statusu, un tās prestižs un sabiedriskais lietojums Baltkrievijā sāka strauji kristies. 1999. gada tautskaitē baltkrievu valodu par savu dzimto valodu uzskatīja ≈6 984 000 (85,6%) Baltkrievijas iedzīvotāju, bet sadzīvē lietoja vien ≈3 686 000 (36,7%).

Izomēru ar lineāru oglekļa atomu ķēdi sauc par n-oktānu, bet vienu no izomēriem ar sevišķi sazarotu ķēdi (2,2,4-trimetilpentānu) - par izooktānu. Izooktāns ir pieņemts par vienu no oktānskaitļu skalas standartiem - tā oktānskaitlis ir 100 (n-heptāna oktānskaitlis ir 0). Izooktāns ir ideāla karburatora motoru degviela, jo tam ir sevišķi zema detonētspēja.

Kopš tā laika romāns ir guvis lielu atzinību, kļūstot par bestselleru 74 valstīs un gūstot prestižas balvas Vācijā un Itālijā. Lasītāji no dažādām valstīm, kā Dienvidāfrikas, Somijas, Turcijas to dēvējuši par "burvīgu stāstu", brīnišķīgu, vienkāršu stāstījumu" un "brīnišķu stāstu, dzīves metaforu". To atzinīgi vērtēja tādi plaši pazīstami cilvēki kā amerikāņu aktieri Vills Smits un Horhe Garsija.

Bijis daudzu šaha grāmatu autors, no kurām pazīstamākā ir 1893. gadā Londonā izdotā Chess History and Reminiscences ("Šaha vēsture un atmiņas"). Atstājis paliekošu ieguldījumu šaha atklātņu teorijā. Bērda vārda ir nosaukta atklātne, kas sākās ar 1. f4. Pirmo reizi šo atklātni Bērds pielietoja 1856. gadā pret Falkbēru. 1886. gadā Notingemas šaha turnīrā viņš sev raksturīgajā romantiskajā stilā guva uzvaru pret Johannesu Cukertortu. Tāpat Bērda vārdā ir nosaukts variants spāņu atklātnē: 1. e4 e5 2. Zf3 Zc6 3. Lb5 Zd4.

"Alķīmiķa" adaptāciju teātrim izstrādāja un veica Cornish Collective, šobrīd tas ir viņu visveiksmīgākais dramatizējums. Ashvin Gidwani Productions veica romāna pirmo dramatizējumu Indijā.

9 komandas veido vienu grupu, kas izspēlēs savstarpēju grupu turnīru - pirmās četras komandas automātiski kvalificēsies finālturnīram, bet piektā turpinās cīnū otrajā kārtā

Allgemeines Schriftsteller- und Gelehrtenlexikon der Provinzen Livland, Esthland und Kurland. Hrsg. von Johann Friedrich von Recke, Karl Eduard Napiersky. Bd. 1. Mitau : Steffenhagen und Sohn 1827, S. 129–132 ; Napiersky, C.[arl] E.[duard], Beise, Theodor. Nachträge und Fortsetzung, Bd. 1. Mitau : Steffenhagen und Sohn 1859, S. 51-52.

Skolotājs Dāvids Cimze palīdzēja savam brālim Jānim Cimzem sastādīt un izdot krājumu „Dziesmu rota”, kura divas burtnīcas iznāca neilgi pirms Dāvida Cimzes nāves.

Pakalniņa režisora darbu uzsāka 1991. gadā, filmēja dokumentālās īsfilmas. Pirmā Pakalniņas pilnmetrāžas spēlfilma "Kurpe" tika demonstrēta 1998. gada Kannu kinofestivālā Prix Un Certain Regard sadaļā.
Kopš 20. gadsimta 20. gadiem Jehovas liecinieki nesvin tādus svētkus kā Lieldienas, Vasarsvētkus, Ziemassvētkus, kā arī valsts svētkus, dzimšanas dienas un vārda dienas, jo uzskata, ka tajos tiek godināti cilvēki, nevis Jehova, kā arī viņuprāt šo svētku izcelsme ir pagāniska. Taču Jehovas lieciniekiem nav aizliegts izklaidēties un atpūsties, ja vien tas saskan ar Bībelē noteiktajām normām. Jehovas liecinieki neatbalsta donoru kustību un neatzīst asinis pārliešanu ķirurģisku operāciju vai nelaimes gadījumu laikā, taču tas nenozīmē, ka viņi nerūpējās par savu dzīvību un veselību, vai arī nemīl savus tuvākos. Viņi labprāt izmanto bezasins ārstēšanas un ķirurģijas metodes. Jehovas liecinieki nedien armijā un neizmanto ieročus. To visu viņi pamato Bībelē, atsaucoties uz cieņu pret dzīvību (5. Mozus 5:17, 1.Jāņa 3:15, 1. Jāņa 3:11-12). Neatbalsta arī abortus (Psalms 127:3).

Ierēdņu iela ir iela Rīgā, Vidzemes priekšpilsētā, Brasā. Tā sākas krustojumā ar Krišjāņa Valdemāra ielu un beidzas pie Hospitāļu ielas krustojuma. Ielas garums ir 136 metri.

Simbolu tips. Šī tipa vērtības ir galīga skaita sakārtotas simbolu tabulas elementi. Simbolu tipa (char) lielums var būt jebkurš simbols, kas atrodas datora simbolu kodu tabulā. Visi simboli sakārtoti augošā secībā pēc to kodiem, kas mainās no 0 līdz 255, piemēram, chr(65) ir burts A, bet chr(66) ir burts B.

Ganimēdam ir samērā spēcīgs magnētiskais lauks. Ir aprēķināti divi pavadoņa magnētiskā lauka veidošanās modeļi: pamatojoties uz izkausēta kodola esamību vai arī balstoties uz elektrovadošu sāls šķīdumu zem ledus segas. 2015. gadā NASA paziņoja, ka izmantojot Habla kosmisko teleskopu gūti papildus pierādījumi šķidra sālsūdens okeāna esamībai zem ledus segas. Tiek lēsts, ka okeāns atrodas zem apmēram 150 km biezas ledus segas un ir apmēram 100 km dziļš.

2008. gadā Selbijs izcīnīja savu pirmo nozīmīgo titulu, uzvarot The Masters, kas nepieder reitinga turnīriem, bet ir viens no prestižākajiem sezonas turnīriem. Finālā ar 10:3 tika apspēlēts Stīvens Lī. Nedaudz vēlāk tajā pašā gadā viņš izcīnīja arī savu pirmo reitinga turnīra titulu, Welsh Open finālspēlē ar 9:8 pieveicot Roniju O'Salivanu. 2009. gada jūnijā Jiangsu Classic turnīrā Selbijs pirmoreiz karjerā veica maksimālo (147 punktu) sēriju.

Etniskā toradžu valoda ir plaši izplatīta toradžu apdzīvotajā apvidū. Tai ir vairākas varietātes, no kurām izplatītākā ir sadantoradža. Lai gan valsts oficiālā valoda ir indonēziešu, kas tiek lietota arī toradžu vidū, visās Tanatoradžas pamatskolās tiek mācīta toradžu valoda.

Vēl viena rituāla daļa ir ūdens bifeļu upurēšana. Jo ievērojamāks mirušais, jo vairāk bifeļu tiek nokauts. Bifeļu līķus sarindo uz lauka, kur tie gaida savu īpašnieku, kurš atrodas "miega posmā". Toradži uzskatu, ka mirušajam ir nepieciešami bifeļi, lai veiktu ceļu uz Puju un ceļš būs ātrāks, ja viņam būs daudz bifeļu. Desmitiem ūdens bifeļu un simtiem cūku nokaušana ar mačeti ir bēru kulminācija, kuru pavada dejas un mūzika. Upurēšanas laikā mazi zēni cenšas uztvert asinis ar garām bambusa caurulēm. Dažus no dzīvniekiem atved viesi kā "dāvanas", taču vēlāk tos uzskata par mirušā ģimenes parādiem.
Pēc internatūras beigšanas strādājis par ārstu pie Latvijas celtniekiem un dzelzceļa līnijas Tjumeņa-Surguta-Urengoja pievadceļu būvētājiem Tjumeņas apgabalā Rietumsibīrijā, bet no 1986. līdz 1994. gadam bijis anesteziologs reanimatologs Rīgas pilsētas 7. slimnīcā.

Līdzīgi „krokoti” apgabali ar kalnu grēdām un padziļinājumiem ir novērojami arī uz tādiem ledus pavadoņiem, kā Encelāds, Ariels un Miranda. Konstatēti arī lentveida veidojumi, līdzīgi, kā uz Eiropas, taču daudz mazākā skaitā; šādas lentveida struktūras var veidoties ledus plātnēm savstarpēji atbīdoties, kur izveidojušās ieplakas aizpildās ar mīkstu vai šķidru zemledus materiālu. Ganimēda tumšie apgabali atgādina Kallisto virsmu.

Vergi bija ģimenes īpašums. Dažreiz toradži brīvprātīgi kļuva par vergiem parādu dēļ, tādējādi samaksājot ar savu darbu. Par vergiem kļuva arī kara gūstekņi un vergu tirdzniecība bija plaši izplatīta. Vergi varēja nopirkt sev brīvību, bet viņu bērni vienalga mantoja verga statusu. Vergiem bija aizliegts valkāt bronzu un zeltu, izrotāt savu māju ar kokgrebumiem, ēst no tiem pašiem traukiem, no kuriem ēda īpašnieki un stāties dzimumattiecībās ar brīvajām sievietēm (tas tika uzskatīts par noziegumu, kas sodāms ar nāvi).

"Sivēntiņa lieliskais piedzīvojums" (angļu: Charlotte's Web 2: Wilbur's Great Adventure) ir 2003. gada amerikāņu animācijas filma, ko producēja Paramount Pictures, Universal Pictures, Universal Cartoon Studios un Nickelodeon. Kinoteātros filma pirmizrādi piedzīvoja 2003. gada 18. martā. Tas ir turpinājums filmai "Šarlotes tīkls" (Charlotte's Web).

Ķeltu pankmūzikas atdzimšanu un izplatību 1990. gadu vidū sekmēja tādas grupas kā Dropkick Murphys un nedaudz vēlāk arī Flogging Molly panākumi. Tieši pateicoties abu iepriekš minēto grupu labajām sekmēm, visā pasaulē radās jaunas ķeltu pankroka grupas un arī daudzi jau esošie ši stila izpildītāji ieguva jaunus klausītājus. Pašlaik citas zināmākās no aktīvajām ķeltu pankroka grupām ir: Blood or Whiskey, The Skels, The Killigans, Irish Stew, Greenland Whalefishers, The Peelers (nejaukt ar 1970. gadu grupu ar tādu pašu nosaukumu, kas nepārstāv ķeltu pankroku) un daudzas citas. Jāatzīmē, ka mūsdienās ķeltu pankroka mūzika turpina attīstīties, rodas jaunas grupas un jauni šīs mūzikas novirzieni.

Ludvigs II bija pazīstams ar savu aizraušanos ar mākslu un arhitektūru. Viņš pasūtīja vairāku piļu celtniecību, no kurām slavenākā ir Neišvānšteina. Kopš agras jaunības viņš cienīja Riharda Vāgnera mūziku. Būdams Bavārijas karalis, viņš bija Vāgnera mecenāts. Pateicoties Ludviga II finansiālajam atbalstam, Vāgners varēja turpināt komponēt.

Pēc muižas īpašumu atsavināšanas šeit tika iekārtota Dreiliņu astoņgadīgā skola, bet pēc Otrā pasaules kara Rīgas 83. vidusskola, kas pēc Latvijas neatkarības atgūšanas tika pārdēvēta par Rīgas Brekšu pamatskolu. 2001. gadā mazā skolēnu skaita dēļ skolu slēdza un bijusī kungu māja tika pamesta.

Jaunupe ir kanāls, kas savieno Svētupi pie Avotkalniem ar Salacu iepretī Vecsalacai. Svētupē ūdens līmenis ir augstāks, tādēļ notece ir uz Salacu. Tek pa Piejūras zemieni. Netālu no ietekas Salacā Jaunupi šķērso autoceļš P12.
1979. gada martā 112 tūkst. km attālumā garām Ganimēdam nolidoja „Voyager-1”, bet jūlijā - „Voyager-2” nolidoja 50 tūkst. km attālumā. Zondes nosūtīja kvalitatīvus pavadoņa virsmas attēlus, kā arī veica dažādus mērījumus. Mūsdienu hipotezes par pavadoņa ģeoloģiju radās pateicoties „Voyager” datiem.

Viņas vecāki bija Krievijas ebreji. Karjeru sākusi kā stand-up komiķe (bija viena no pirmajām veiksmīgajām sievietēm šajā žanrā). Pirmo ievērību guvusi kā viese Džonija Kārsona vadītajā The Tonight Show Starring Johnny Carson programmā. Riversa Kārsonu uzskatīja par savu mentoru, tomēr pēc konkurējošā šova The Late Show parādīšanās, kuru vadīja Riversa, viņi abi esot nesarunājušies. Riversa kļuva par pirmo sievieti, kas kādā no lielajām televīzijām vadījusi savu sarunu šovu. Pēc tam vadījusi The Joan Rivers Show raidījumu, par kuru saņēmusi Daytime Emmy balvu. Tikusi nominēta Tony balvai 1994. gadā par tēlojumu lugā Sally Marr...and her escorts. Vēl ir pazīstama ar dalību realitātes šovā Joan & Melissa: Joan Knows Best?, kurā piedalījusies ar meitu Melisu Riversu, un kā E! modes raidījuma Fashion Police viena no vadītājām. Filmējusies kino, tāpat režisējusi filmu Rabbit Test, kurā pašai Riversai bija epizodiska loma.

Senā un akceptētā skotu rituāla astoņpadsmito grādu sasniegušajiem Latvijas pilsoņiem Vācijas brīvmūrnieku 33. un pēdējā grāda Augstākā rāte 2005. gadā atjaunoja Rožukrusta bruņinieku kapitulu „Tempļa pils”, kas kopš 2007. gada darbojas suverēnās Latvijas AASR Augstākās rātes vadībā.

Southwester Advantage prezidents atzīst, ka grāmatu pārdošana ar metodi „door-to-door” ir salīdzinoši grūts darbs un to nevar paveikt ikviens. Pieredzējušāki tirgotāji saka, ka programma nodrošināja viņiem nepieciešamos līdzekļus, palielināja viņu uzticību un radīja pārliecību viņiem turpināt iesaistīties šajā projektā neskatoties uz šķēršļiem. Programma nesniedz garantētu samaksu.

Fabula (latīņu: fabula — ‘vēstījums’, ‘stāsts’) ir sižeta atklāšanas līdzeklis, kas palīdz noskaidrot notikumu secību un saprast mērķus, kādi bijuši rakstniekam un ir neaizvietojams prozas literatūras paņēmiens. Tā bija viena no vecākajām domāšanas formām un viens no senākajiem vārda mākslas žanriem.

Baznīcā ir trīs altāri. Galvenajā altārī ir ievietota Sāpju Dievmātes glezna, kreisais ir Kristus ciešanu altāris ar krustu, bet labajā altārī ir aplūkojama Dievmātes glezna. Dievnamā ir arī krustaceļa svētbildes, Svētā Lūkasa statuja.

). Leņķiskā ātruma vektors ir perpendikulārs rotācijas plaknei, bet to virzienu parasti nosaka pēc svārpsta likuma vai labās rokas likuma (abi likumi dod vienādu vektora virzienu).

Raimons Puankarē (franču: Raymond Poincaré; dzimis 1860. gada 20. augustā, miris 1934. gada 15. oktobrī) bija franču labējs politiķis. Pieckārtējs Francijas premjerministrs periodā no 1912. līdz 1929. gadam un Francijas prezidents no 1913. līdz 1920. gadam. Bijis arī valsts ārlietu un finanšu ministrs.

Pataņdžali, arī Patandžali (tamilu: பதஞ்ஜலி, sanskritu: पतञ्जलि, IPA: pət̪əɲɟəli) bijis hinduistu jogs kurš esot apkopojis un sistematizējis Jogas sūtras, svarīgu sūtru (aforismu) krājumu par jogas praksi un hinduistu filozofiju.
«Mordvieši» ir eksoetnonīms, kas, domājams, cēlies no irāņu saknes mârd‎ — ‘vīrietis’. Tiek uzskatīts, ka pirmoreiz minēts gotu vēsturnieka Jordana traktātā 5. gadsimtā kā Mordens un sākotnēji attiecināts tikai uz erzjiem, bet vēlākos gadsimtos arī uz tiem kaimiņos dzīvojušajiem mokšiem.

Staudohar, Paul D. (April 1999). "Labor relations in basketball: the lockout of 1998–99" (PDF). Monthly Labor Review 122 (4). Arhivēts no oriģināla May 30, 2009. Atjaunināts: May 30, 2009.

1964. gadā El Barādeī uzsāka diplomāta karjeru Ēģiptes Ārlietu ministrijā, strādāja Ēģiptes pastāvīgajā pārstāvniecībā ANO. No 1974. līdz 1978. gadam bija ārlietu ministra asistents. 1980. gadā sāka strādāt ANO Apmācību un pētījumu institūtā.

1989. gada nogalē komunistu partija atteicās no varas monopola un 1990. gadā tika sarīkotas pirmās demokrātiskās vēlēšanas. 2004. gadā Bulgārija kļuva par NATO dalībvalsti, bet 2007. gadā — par Eiropas Savienības dalībvalsti.

Mūsdienās vistu fermās cāļus inkubē mākslīgi speciālās mašīnās, kuras sauc par inkubatoriem. Inkubators nodrošina pareizu vidi cāļu attīstībai. Inkubators automātiski regulē temperatūru un mitrumu. Optimālā temperatūra, lai olā attīstītos cālēni, ir 37.5 °C. Pēdējās 3 dienās relatīvais mitrums ir jāpaceļ līdz 70%, lai olas membrāna neizžūtu pēc tam, kad cālēns olu ir pārplēsis. Pirmajās 18 dienās mitrums ir zemāks. Arī olu novietojums inkubatorā ietekmē cāļu izšķilšanos. Vislabākie rezultāti tiek sasniegti, ja olas inkubatora plauktiņos ir ievietotas ar smailo galu uz leju, un pēc tam tās tiek grozītas, vismaz 3x dienā. Tikai pēdējās trijās dienās olas vairs negroza. Ja ola netiek grozīta, embrijs var pielipt pie membrānas un attīstīties ar fiziskiem defektiem. Inkubatora ventilācijai arī ir liela nozīmē, jo olas ir jāapgādā ar svaigu gaisu. Jo olas ir bijušas ilgāk inkubētas, jo vairāk skābekļa tām vajag.

Ķīnā ir atrasti daudzi seno mājas vistu kauli, kas ir 6000 - 8000 gadus veci. Toties šādi arhioloģiskie atradumi nav atklāti Taizemē un citur Dienvidaustrumāzijā. Apmēram 4000 - 5000 gadus veci kauli ir atrasti Pakistānā. Tā kā seno mājas vistu kaulu atradumi ir fragmentāri un daudzās teritorijās tie nav atrasti vispār, tad ir samērā grūti precīzi noteikt mājas vistas izplatīšanās vēsturi. Vairāk informācijas par šķirņu un mājas vistas attīstību sniedz ģenētiskie pētījumi.

Dzīve Kēnigsbergā un Rīgā spēcīgi ietekmējusi "Rienci" komponēšanu, lai gan jau sākumā komponists bijis pārliecināts par darba neveiksmi. Runājot tieši par ietekmi, ko darbs Rīgā radījis mūzikā, jārunā par "Rienci" un tā sižetu, tā ir tīri Rīgas opera, saskaņojoties ar tās sižetu, ar paša piedzīvoto. Tās libreta ideja radās jau 1837. gadā Drēzdenē, kad viņš iepazinās ar tāda paša nosaukuma Bulvera-Litona romānu, librets izstrādāts Jelgavā. Tūlīt arī tika uzsākta mūzikas komponēšana. Jau redzams no biogrāfijas, cik plašā vērienā jaunais autors no paša sākuma iecerēja šo operu, domājot par tās uzvedumu Parīzē, tādēļ var teikt, ka tajā jau bija šī darba veiksmes iedīglis.
Tuksneša kārpcūkas, atkarībā no dzimuma, dzīvo vai nu barā (mātītes un to mazuļi), vai ir vienpatņi (pieauguši tēviņi). Bars pakļaujas vecākajai un lielākajai mātītei, tai pakļaujas arī pieauguši tēviņi, ja tādi ir barā. Baram ir teritorija, apmēram 10 km² liela, kas parasti atrodas ūdenstilpes tuvumā. Kārpcūkas rok dziļas alas vai pārņem citu dzīvnieku izraktās alas. Tās ik pa laikam tiek nomainītas, un kopumā vienā teritorijā ir apmēram 10 alu vietas. Alās kārpcūkas slēpjas no ienaidniekiem, īpaši tās pasargā no plēsējiem jaunās cūkas un mazuļus. Ganoties un meklējot barību, kārpcūkas vienmēr atrodas kādas alas tuvumā. Reizēm divu baru teritorijas pārklājas un katrs bars izmanto vienas un tās pašas alas atšķirīgos laikos. Bariem satiekoties, tie neizrāda agresiju viens pret otru, piemēram, ja alas jau ir aizņemtas, atnākušais bars dodas tālāk, meklēt citas alas.

Sacelšanai sākoties un redzot tās apmērus, Šišakli izvēlējās tai nepretoties, lai valstī nesāktu pilsoņu karu. Viņš bēga no valsts. Sākotnēji uz Libānu, tad uz Brazīliju.

Pamatā mājas vista ir cēlusies no sarkanās savvaļas vistas (Gallus gallus), līdz ar to tā tiek klasificēta kā sarkanās savvaļas vistas pasuga. Mājas vistu joprojām var viegli sapārot ar sarkano savvaļas vistu. Tomēr pēdējo gadu ģenētiskie pētījumi ir atklājuši, ka pieradināšanas procesā sarkanā savvaļas vista ir hibridizēta ar pelēko savvaļas vistu (Gallus sonneratii) no Indijas. Šīs hibridizācijas rezultātā mājas vista ieguva dzelganu ādu.

Lielajos rūpnieciskajos inkubatoros var ievietot vairākus 10 000 olu. Visi procesi šādās mašīnās ir automatizēti. Mājas apstākļu inkubatori var būt paredzēti 6 - 75 olām.

Katrs cilvēks pieder gan mātes, gan tēva ģimenēm, tāpēc bērns manto no abiem vecākiem. Arī bērnu vārdi tiek izvēlēti, pamatojoties uz radniecību - parasti tiek doti mirušu radinieku vārdi.

Pašnosaukums „Jehovas liecinieki“ pieņemts 1931. gadā, atvasinot to no Bībeles, pravieša Jesajas grāmatas: „Jūs esat mani liecinieki — saka Tas Kungs…“.

Pēc pašu Jehovas liecinieku datiem 2016. gadā pasaulē bija reģistrēti 8 340 847 Jehovas liecinieki. Virknē valstu — lielāko tiesu autoritārās vai totalitārās, — piemēram, Ķīnā, Saūda Arābijā, Irānā, Irākā u.c. — Jehovas liecinieku darbība ir aizliegta.

2001. gadā sākās pārmaiņas. Herberts bija beidzis savu F1 karjeru un viņa vietā nāca Lučāno Burti. Reicls atkāpās no komandas vadītāja amata un viņa vietā nāca amerikānis Bobijs Rahals. Komandai izdevās vienoties par līgumu ar Adrianu Ņūviju par tehniskā direktora vietu, tomēr pēc pārrunām ar McLaren vadītāju Ronu Denisu viņš pārdomāja. Pēc pirmajām četrām sacīkstēm Burti nomainīja spānis Pedro de la Rosa. Burti bez vietas F1 nepalika un devās uz Prost Grand Prix, kur viņš atstāja bez darba Gastonu Macakani. Monako Grand Prix Irvains izcīnīja komandas pirmo goda pjedestālu. Viņš zaudēja vien abiem Ferrari pilotiem. Beļģijas Grand Prix Irvains sadūrās ar savu bijušo komandas biedru Burti. Burti zaudēja vadību pār savu formulu un piedzīvoja smagu avāriju, pēc kuras viņš izlaida atlikušo sezonas daļu. Vēlāk viņš vairs neguva iespēju atgriezties F1. Komanda sezonu pabeidza 8. vietā, par vienu vietu augstāk nekā pērn.
Pieaugušie īpatņi barojas ar dažāda veida barību atkarībā no tā, kas gadās to ceļā. Tās medī ūdens virsmas slānī un seklos ūdeņos līdz jūras gultnei. To galvenā barība ir Atlantijas makreles, ķirzakzivis, sudrabotie heki, lutjānzivis, stavridas un siļķes, kā arī vēžveidīgie un kalmāri. Zobenzivs ir agresīva zivs un, sekojot zivju bariem, veic lielus attālumus. Lai būtu vieglāk noķert medījumu, zobenzivs izmanto savu zobenu, ar to savainojot savu upuri, bet veiksmīgas medības galvenokārt balstās uz šīs zivs veiklību un ātrumu. Zobenzivs ir viena no ātrākajām zivīm pasaulē, un tās ātrums var sasniegt 97 km/h. Lielākus upurus zobenzivs sadala gabalos ar savu zobenu, bet mazākas norij veselas.

ir pseidovektors, kurš raksturo rotācijas asi, rotācijas ātrumu un rotācijas virzienu. Šis vektors ir perpendikulārs rotācijas plaknei un to virzienu nosaka pēc svārpsta likuma. Vektora garumu

Vigezers (arī Uikujervi; krievu: Выгозеро, somu: Uikujärvi), saukts arī par Vigezera ūdenskrātuvi (Выгозерское водохранилище) ir liela saldūdens ūdenstilpe Krievijas Eiropas daļā, Karēlijas Republikā. Tagadējā aptvērumā izveidots 1933. gadā, Baltās—Baltijas jūras kanāla vajadzībām uzpludinot Vigas upi un Vigezeru. No 1250 km² kopējās platības paša ezera platība ir 560 km².

Katru gadu uzņēmums uzņem vairākus tūkstošus amerikāņu un dažus simtus Eiropas studentus, lai šie studenti strādātu kā neatkarīgi darbuzņēmēji, kuri vasaras mēnešos pārdod mācību grāmatas, šīs organizācijas programmatūru un abonēšanas vietnes. Studenti, tirgotāji, nāk no ļoti daudz universitātēm, koledžām, augstskolām visā pasaulē.

Ir filmējusies seriālā "Prāts vai Instinkts". 2010. gadā piedalījās televīzijas šovā "Dejo ar zvaigzni". Ilgus gadus bija pazīstama kā raidījuma "Māmiņu klubs" vadītāja.

Ja leņķiskais ātrums un rādiusvektors ir savstarpēji perpendikulāri, tad trajektorijas ātruma moduli var noteikt ar tiešu skalāru reizinājumu:

Mūsdienu bulgāru priekšteči bija Āzijas cilšu grupa, kas apdzīvoja Volgu un no turienes Lielās Tautu staigāšanas laikā 6. gadsimta beigās pārceļoja Bizantijas teritorijā, aizņemot teritoriju uz dienvidiem no Donavas. Šajā teritorijā lielā skaitā jau dzīvoja agrāk ieceļojušas slāvu ciltis. Apmēram viena gadsimta laikā bulgāri pārslāvojās, pārņemot vietējo slāvu cilšu valodu un citas slāvu kultūras iezīmes. Vēlāk Bizantijas impērija atzina šo slāvu-bulgāru teritoriju par neatkarīgu valsti.

1855. gadā Nešvilā, Tenesī, tika izveidota Southwestern izdevniecība. Uzņēmuma nosukums tika izvēlēts šāds, jo tajā laikā Nešvila atradās Amerikas dienvidrietumu daļā. To dibināja babtistu ministrs Džeims Robinsons Greivs. Sākotnēji šis ministrs šī uzņēmuma darbību iesāka ar reliģiska satura bukletiem, kuri tika pārdoti izmantojot pasta pakalpojumus. Pirms Pilsoņu kara lielākā daļa Bībeļu tika izdrukātas Ziemeļos, tāpēc Greivs iegādājās stereotipiskas plāksnes no ziemeļiem un sāka drukāt bībeles pārdošanai 1861. gada augustā. Dienvidrietumos šis uzņēmums ražoja un pārdeva arī mācību grāmatas.
Sportistes karjeras laikā pārsvarā startējusi 100 m/b distancē, taču skrējusi arī sprinta distancēs bez barjerām. Latvijas čempionātos laikā no 1984. līdz 1994. gadam ir izcīnījusi 21 uzvaru dažādās disciplīnās. Olijare ir pašreizējā Latvijas rekordiste 100 m/b distancē, kā arī 4×100 m stafetē un 60 m/b distancē telpās. Kopumā sportistes karjeras laikā Latvijas rekordu labojusi 14 reizes.

Treisija Koldvela Daisone (Tracy Caldwell Dyson; dzimusi Tracy Ellen Caldwell 1969. gada 14. augustā) ir NASA kosmonaute. Viņa ir specializējusies ķīmijā un fizikā, kā arī kosmosa kuģu sakaru nodrošināšanā.

Palermo (itāļu: Palermo, sicīliešu: Paliermu, Paliemmu) ir pilsēta Itālijas dienvidos, osta Sicīlijas ziemeļkrastā pie Tirēnu jūras. Sicīlijas reģiona galvaspilsēta un lielākā pilsēta. Palermo provinces centrs.

No 1920. gada aprīļa Ābrams atrodas Latvijas Kara aviācijas dienestā. 25. aprīlī piedzīvojis avāriju, kad vadījis Sopwith Camel lidmašīnu, tomēr vēlāk lidmašīna tika saremontēta. 25. jūlijā piedalījies pirmajos Latvijas aviācijas svētkos Spilvē, vadot lidmašīnu LVG Nr. 24. 1921. gada februārī demobilizēts. Pēc tam pievērsies fotogrāfa darbam, tomēr jau 1923. gadā atgriežas armijā, kur dien Jūras aviācijas nodaļā. 1924. gada 1. jūnijā Liepājā kopā ar lidotāju motoristu A.Bahmani iet bojā aviokatastrofā, kad veicis lidojumu ar lidlaivu Savoja S16.

Progress MS-07 (Прогресс МС-07; SKS apzīmējums ISS-68P) ir Krievijas automātisks Progress-MS sērijas kravas kosmosa kuģis. Paredzēts kravu nogādāšanai uz Starptautisko kosmosa staciju (SKS). Tas orbītā palaists 2017. gada oktobrī.

Pēc Krievu—persiešu kara (1722–1723) un Krievu—turku kara (1768—1774) Ziemeļkaukāzu inkorporēja Krievijas impērijas sastāvā, tomēr kalniešu pretestība turpinājās līdz pat Kaukāza kara (1817–1864) beigām. Pēc 1860. gada teritoriālās reformas Ziemeļkaukāza teritorija ietilpa Kubaņas un Terekas apgabalos. Krievijas imperators kopš 19. gadsimta otrās puses tika titulāri dēvēts arī par Kabardas zemes pavēlnieku un valdnieku, Čerkesu un Kalnu kņazu un pārējo mantoto valdnieku un īpašnieku (krievu: Государь Кабардинския земли́; Черкасских и Горских Князей и иных Наследный Государь и Обладатель).

Toradžu valoda pieder pie austronēziešu saimes malajiešu-polinēziešu valodām. Sākotnēji kalnainā toradžu zemes daba veicināja vairāku valodas varietāšu un starpdialektu izveidošanos. Pēc centralizētas administrācijas ieviešanas un valdības politikas pārvietot iedzīvotājus uz mazapdzīvotiem apgabaliem par nozīmīgu faktoru toradžu valodas attīstībā kļuva citu valodu ietekme.

Triānas Parks, starptautiski pazīstama kā Triana Park, ir latviešu poproka un elektroniskās mūzikas grupa, kas plašākai sabiedrības daļai ir pazīstama pēc saviem neordinārajiem šoviem Eirovīzijas valsts nacionālajos finālos. Tā ir viena no pēdējā laika ekstravagantākajām grupām. Grupas soliste Agnese Rakovska arī piedalījusies vairākos TV projektos, no kuriem nesenākais bijis "Izklausies Redzēts".

Jaguar Racing bija Formula 1 autosacīkšu komanda, kura piederēja Ford autokoncernam. Tā tika izveidota uz Stewart Grand Prix bāzes. 2004. gadā tā tika pārdota Red Bull un pārsaukta par Red Bull Racing.